ธอส.ทุ่ม 6.3 พันล. กู้บ้านดอก 0.63%
ธอส.ฉลองครบรอบ 63 ปี อัด 6,300 ล้านบาท ออกสินเชื่อบ้านดอกเบี้ย 0.63% นาน 5 เดือนแรก
7 ก.ย. 2559

ธอส.ฉลองครบรอบ 63 ปี อัด 6,300 ล้านบาท ออกสินเชื่อบ้านดอกเบี้ย 0.63% นาน 5 เดือนแรก
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธนาคารได้เตรียมวงเงิน 6,300 ล้านบาท สำหรับการออกโครงการสินเชื่อบ้าน 63 ปี ธอส. ในอัตราดอกเบี้ยพิเศษ คือ 5 เดือนแรกเท่ากับ เอ็มอาร์อาร์ ลบ 6.12% หรือเท่ากับ 0.63% (เอ็มอาร์อาร์อยู่ที่ 6.75%) เดือนที่ 6 ลบ 36 ดอกเบี้ยเอ็มอาร์อาร์ ลบ 3.12% หรือเท่ากับ 3.63% 
สำหรับปีที่ 4 จนถึงตลอดอายุสัญญาเงินกู้ หากเป็นลูกค้าสวัสดิการ คิดดอกเบี้ยเท่ากับเอ็มอาร์อาร์ ลบ1% ส่วนกรณีลูกค้ารายย่อยทั่วไป ดอกเบี้ยเท่ากับเอ็มอาร์อาร์ลบ 0.50% กรณีซื้ออุปกรณ์และสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับเอ็มอาร์อาร์
นอกจากนี้ ยังฟรีค่าธรรมเนียม 3 ประเภท คือ 1.ค่าธรรมเนียมการยื่นกู้ (0.1% ของวงเงินกู้ที่ได้รับอนุมัติ) 2.ค่าประเมินราคาหลักประกัน (1,900-3,100 บาท ) 3.ค่าจดทะเบียนสิทธิและนิติกรรม (1,000 บาท) ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจำนองจากสถาบันการเงินอื่น และซื้ออุปกรณ์เพื่อประโยชน์ในการอยู่อาศัย
ทั้งนี้ โครงการสินเชื่อบ้าน 63 ปี ธอส.นั้น ได้เตรียมไว้เนื่องในโอกาสที่ ธอส.จะครบรอบการดำเนินงาน 63 ปี ในวันที่ 24 ก.ย. 2559 เพื่อช่วยแบ่งเบาภาระค่าใช้จ่ายด้านที่อยู่อาศัยให้กับประชาชนได้ อาทิ วงเงินกู้ 3 ล้านบาท นอกจากอัตราดอกเบี้ยพิเศษ และลูกค้าจะได้รับการยกเว้นค่าธรรมเนียมรวม 6,800 บาท